Natkiškiai
Natkiškiai – kaimas Pagėgių savivaldybėje, 11 km į šiaurę nuo Pagėgių, piečiau Timsrupės ištakų. Seniūnijos ir seniūnaitijos centras. Veikia Z. Petraitienės pagrindinė mokykla, biblioteka (nuo 1952 m.), paštas (LT-99232). Kaimo centre prie mokyklos stovi koplytstulpis medikės Zosės Petraitienės atminimui. Iki 1944 m. stovėjo neogotikinė Natkiškių evangelikų liuteronų bažnyčia. Yra evangelikų liuteronų maldos namai, veikiantys nuo 1993 m., evangelikų liuteronų centras, kultūros namai.